b"\n_START_ARTICLE_\nMasia del Ventol\xc3\xa0\n_START_SECTION_\nDescripci\xc3\xb3\n_START_PARAGRAPH_\n\xc3\x89s una masia ubicada al solell de la Serra de Sant Valent\xc3\xad. T\xc3\xa9 planta rectangular i teulat a dues aig\xc3\xbces, amb els vessants vers les fa\xc3\xa7anes laterals. Bastida amb pedra poc escairada llevat de les cantoneres i de les que formen les obertures. Disposa de celler, baixos, pis i golfes. Un pas ample per carros, cobert amb voltes d'aresta, comunica la fa\xc3\xa7ana de ponent amb la de llevant. La porta d'acc\xc3\xa9s al primer pis \xc3\xa9s a tramuntana._NEWLINE_La fa\xc3\xa7ana de migdia presenta obertures de punt rod\xc3\xb3 cegades al celler, finestres petites rectangulars als baixos, galeria de quatre arcades al primer pis i dues arcades a les golfes que foren transformades en balcons. Completen el conjunt l'era de batre i la pallissa, a llevant.\n_START_SECTION_\nHist\xc3\xb2ria\n_START_PARAGRAPH_\nNo hi ha dades hist\xc3\xb2riques documentals. Per l'estructura arquitect\xc3\xb2nica i les dades que apareixen en dues de les llindes, se sap que el mas va ser bastit o reformat a finals del segle XVIII."